Из бе кхо болаш хиларах, дика-во хиннача д1ай-хьай кхухьаш хиннаб из ка. Цхьанне коа боссабича, из ца а бувш, цхьа ха яьннача г1олла базар т1а бугаш хиннаб, бехкача, пайда дукхаг1а хургболандаь. Базар т1а бохкаш-эцаш, бохкаш-эцаш, карара кара сов дукха бувлаш хиларах 1емаб, йоах, из ка: эцачои бохкачои “х1а” аьнна кулгаш в1ашкатоххашехьа а, кхоссабеле, эцачун ворда чу нийсбеле д1абужаш хиннаб из 1ема ка.